คัดจมูก + ไม่ได้กลิ่น+หายใจไม่ออก เป็นมานานมากแล้วค่ะ แม่หนู นอนห้องแอร์ แล้วที่บ้านเลี้ยงหมาด้วย คุณช่วยแนะนำได้ไหมค่ะ ว่าเกิดจากอะไร สาเหตุ ขอบล่วงหน้าค่ะ
สวัสดีค่ะ อาการคัดจมูก ไม่ได้กลิ่น หายใจไม่ออกดังกล่าวมานั้น อาจจะเกิดจาก การมีภาวะภูมิแพ้จมูก มีติ่งเนื้อหรือริดสีดวงจมูก มีไซนัสอักเสบแบบเรื้อรังโดยหากเป็นๆหายๆมานาน ร่วมกับถูกกระตุ้นด้วยขนสัตว์ อาจนึกถึงสาเหตุจากภูมิแพ้จมูกมากที่สุด เป็นโรคที่ไม่อันตราย แต่เป็นเรื้อรัง อาการอาจถูกกระตุ้นด้วยไรฝุ่นตามผ้าปูที่นอนที่ไม่ได้ซัก ตุ๊กตา สัตว์เลี้ยงได้ จึงไม่ควรมีสัตว์เลี้ยงในบริเวณบ้าน ให้ซักผ้าปูที่นอนบ่อยๆทุกสัปดาห์ และรับประทานยาแก้แพ้เพื่อบรรเทาอาการได้หากแน่นจมูกมากขึ้นเรื่อยๆ น้ำมูกข้นเขียว หายใจไม่ออก มีไข้ ปวดตามใบหน้า หรือคัดจมูกมากจนรบกวนการนอน กินยาแก้แพ้แล้วไม่บรรเทา ควรไปพบแพทย์เพื่อตรวจเพิ่มเติม เพราะอาจมีการติดเชื้อในโพรงจมูกหรือโพรงไซนัสร่วมด้วยได้